המכללה לביטחון לאומי

מחזור מ"ו, 2019-2018

**מטלת סיכום בקורס דיפלומטיה:**

**נייר עמדה לקברניט**

משבר הדיור

מגיש: אסף רפלד

מנחה אקדמי: ד"ר ערן עציון

פברואר 2019

**נייר עמדה לקברניט**

**רקע:**

לקראת פרסום "תכנית המאה" שמקדם נשיא ארצות הברית, דונאלד טראמפ, מוגש מסמך מדיניות למלך עבדאללה הבוחן את הסיכונים וההזדמנויות של הממלכה האשמית, ממפה את האינטרסים החשובים לממלכה, מגדיר אסטרטגיה ומפרט את הרעיון המוצע.

**כללי:**

המהלך שמקדם הנשיא האמריקאי הוא הזדמנות נדירה לייצב את הממלכה ולגזור מספר הישגים נקודתיים.

**מצבה הבינלאומי של ירדן:**

מצבה הבינלאומי של ירדן הוא טוב.

ירדן מקיימת קשרים דיפלומטיים עם כלל מדינות האזור והמעצמות.

עם ייצוב השלטון בסוריה מתחזקת התקווה כי ניתן יהיה לחדש את היחסים עם השלטון מבלי להתכחש לצלקות שהותירה מלחמת האזרחים והתנהלותו של אסאד.

לממלכה אין אויבים מוצהרים ולמעט האיום הדעא"שי לא ניתן לזהות איום חיצוני על גבולות הממלכה ועל משטרה.

1. **האינטרסים:**

**הישרדות המשטר** – זהו האינטרס הראשון במעלה. האיום הפנימי הוא נגזרת של המצב הכלכלי אבל לא רק. גורמים אופוזיציוניים דואגים לשמר את "זרותו" כביכול של המלך, את שליטתו החסרה (בהשוואה לשפה האנגלית) בשפה הערבית.

**יציבות שלטונית** – תלויה במספר משתנים: בחיזוק הכלכלה, פיתוח מקורות מים, פיתוח מקורות אנרגיה, פתרון לסוגית הפליטים(במחנות שבצפון המדינה יש כ – 1.2 מיליון פליטים סורים), תחזוק הסכם השלום עם ישראל.

**מעמד בחראם אל – שריף** – על ירדן לשמר ולשאוף לחזק את מעמדה הייחודי בעיר העתיקה בירושלים ככלל ובחראם אל – שריף בפרט. מעמדה זה מקנה לה זכויות רבות בעולם הסוני.

**ביטחון וקיבוע הגבול הבינלאומי** – הגם שאין איומים ישירים ומידיים על ירדן לדאוג לקיבוע הגבול הבינלאומי בעיקר בגבול המשותף עם ישראל ו/או עם הרשות הפלסטינית.

1. **החוזקות:**

**מיקום גיאופוליטי –** מיקומה של ירדן הוא נכס שיש למנף אותו. ירדן מהווה היום חיץ בין מדינות "ציר הרשע" למדינות המתונות. יש להדגיש את תפקידה החשוב והאסטרטגי בבלימת התפשטות האסלאם הפונדמליסטי.

**ווקף הירדני** – הווקף נתפס כגורם לגיטימי, מתון ומייצב. אפילו ישראל עושה בו שימוש מושכל, ביקר בעת מהומות ומתיחות סביב ההר, כדי להרגיע את הרוחות.

**הסכם השלום עם ישראל** – הסכם השלום מבטיח הספקת מים קריטית לממלכה, להסכם יש פוטנציאל שברובו טרם מומש לחיזוק הכלכלה הירדנית. גם לישראלים ולאמריקאים חשוב לנופף בו בניסיונותיהם לקדם הסכמים נוספים עם מדינות ערביות נוספות.

1. **החולשות:**

**מצב כלכלי –** המצב הכלכלי הקשה מתורגם להפגנות כנגד הממלכה ומהווה איום של ממש על שלטון המלך.

**העדר נרטיב לאומי** – נסיבות הקמת הממלכה, הרכב האוכלוסייה(הדומיננטיות הפלשתינית מחד וגל הפליטים מאידך), העדר היסטוריה משותפת, סמלים לאומיים וסיפור משותף מקשים על גיבוש החברה והדגשת לאומיותה.

**שבריריות** – הגם שצלח בהצלחה את האביב הערבי, עדין המשטר נתפס כשברירי הנתון לגחמות נתיניו.

**מחסור במשאבי מים וטבע** – ירדן חסרה משאבי טבע והחמור מכל מסור קריטי במים, דבר שהופך אותה לתלויה באחרים.

**תלות בסיוע זר** – כל אלה (המצב הכלכלי, העדר נרטיב לאומי, שבריריות המשטר והעדר משאבי מים וטבע) הופכים את ירדן לתלויה בסיוע זר שבלעדיהם ספק אם יש לה תקומה.

1. **האיומים:**

**קריסה כלכלית –** האיום המרכזי המסכן את הממלכה היא קריסה כלכלית שעלולה להבעיר את הרחוב הירדני ולאמץ אותם דפוסי פעילות שהפילו משטרים, לא פחות חזקים, במדינות ערב, במהלך האביב הערבי.

**הפליטים** – בגבול הצפוני המשותף עם סוריה מצטופפים כיום כ – 1.2 מיליון פליטים. מחנות הפליטים מהווים כר פורה לגורמים קיצוניים. כל פתרון שאינו השבתם באופן מיידי לסוריה, פירושו חבית נפץ שתתפוצץ בשלב כלשהו.

**תסיסה פנימית** - תסיסה פנימית יכולה לפרוץ לא רק בשל המצב הכלכלי אלא גם מסיבות נוספות שהמכנה המשותף שלהן הוא חוסר שביעות רצון מהתנהלות הדברים. העובדה שחלקים רבים בממלכה רואים במלך כבנטע זר, רק מעצימה את האיום.

**איבוד ההגמוניה בחראם על – שריף** – המהלך שמקדם הנשיא טראמפ עלול להביא למצב שיחליש את ירדן בכל הקשור למעמדה הנוכחי במקומות הקדושים בירושלים.

הנשיא האמריקאי עלול להציע לגורמים נוספים בעולם הערבי מעורבות בניהול המקומות הקדושים על חשבון הממלכה.

**השיעה "על הגדר"** – יציאת האמריקאים מעיראק יצרה מצב של תוהו ובהו אשר נוצל על ידי האיראנים להקמת מיליציות שיעיות ההופכות לאיום צבאי ממשי. גם בקרבת הגבול הסורי פועלות מספר מליציות דומות. מדובר באיום מתהווה שיכול בזמן קצר להפוך לממשי.

1. **ההזדמנויות:**

**סיוע כלכלי ופיתוח אזורי** – ניתן למנף את חולשותיה וחזקותיה של ירדן כדי לשפר את הסיוע הכלכלי הקיים אם מצד ארצות הברית ואם מצד ערב הסעודית והמפרציות.

סיוע בטחוני – בנוסף ובמקביל על ירדן לפעול להעמקת הסיוע הבטחוני ולשאוף לייצר בריתות צבאיות עם השחקנים החשובים ובראשם עם ארצות הברית.

**פליטים** – קידום פתרון לבעיית הפליטים באזור הגבול הצפוני, במסגרת מהלך אזורי וכחלק ממאמץ עולמי משותף.

**הסכם השלום** – ההסכם עם ישראל בדגש על סעיפיו הכלכליים אינו ממומש במלואו. ניתן לנצל את המומנטום כדי ללחוץ על ישראל, אם ישירות ואם האמצעות ארה"ב וסעודיה כדי שתעמוד בכל התחייבותיה.

**יציבות שלטונית** – ככל שירדן תשמש ככלי משמעותי וכגורם מוביל בתהליך, יש למנף את הדבר ולשחזר את מעמד המלך למעמדו הדומיננטי של אביו, המלך חוסיין. הצלחה במאמץ זה תשפיע ישירות על יציבות הממלכה.

1. **האסטרטגיה:**

מינוף חשיבותנו למדינות המערב, המפרציות וישראל, על ידי יצירת מצג של תמיכה בעמדת הרשות הפלסטינית, תוך שמירה על הריבונות והזכויות הירדניות בדגש על חראם אל שריף, וכל זאת ככלי להשגת יציבות שלטונית ושיפור כלכלי לאורך זמן.

1. **הרעיון המוצע:**

הפעלת מאמצים **דיפלומטים גלויים וחשאיים, תודעתיים וצבאיים**, שתכליתם בהכרה **במעמדנו בחראם אל שריף**, בהגדלת **הסיוע הכלכלי** ומתן פתרון לסוגיית **הפליטים**.

זאת באופן **ממלכתי ומתון**, תוך שימוש **בעמימות, יצירתיות ותחבולה**, במטרה לייצר **יציבות שלטונית** לאורך זמן.